ઉમરગામ તાલુકામાં વરસાદના વિરામ બાદ શનિવારની રાત્રે ગાજ વીજ સાથે વરસાદની હેલી ચાલુ થઈ હતી.રાત્રી દરમ્યાન વરસાદની હેલી સતત ચાલુ રહેતા રવિવારની વહેલી સવારે માર્ગો પર જળ બંબાકારની પરિસ્થિતિ બની હતી.ભીલાડ સરીગામ સ્ટેટ હાઇવે પર સરીગામ બજાર વિસ્તાર માં માર્ગ પર બે થી ત્રણ ફૂટ જેટલા પાણી ભરાયા હતા.જેના લીધે માર્ગ બંધ થતાં વાહનોને અન્ય માર્ગ પરથી પસાર થવું પડ્યું હતું.મરોલી ખાંજન પાસે માર્ગ પરથી ત્રણ થી ચાર ફૂટ પાણી વહેતા મરોલી બજાર માર્ગ બંધ થયો હતો.માંડા જીઆઈડીસીના પ્લાસ્ટિક ઝોન વિસ્તારમાં પાણી એકમોમાં ભરાઈ ગયા હતા.જેના લીધે એકમને નુકશાન થયું હતું.માંડા લાઈબેરીથી ઢાંડામાંડા જતા માર્ગ પર ત્રણ થી ચાર ફૂટ જેટલા પાણી ભરાયા હતા.નગવાસ ગ્રામ પંચાયત વિસ્તારના પારસી પાડા અને પટેલ પાડામાં પાણી ભરાતા લોક સંપર્ક કપાય ગયો હતો.અને એક ટાપુમાં પરિવર્તન થયું હતું.